b'\n_START_ARTICLE_\nToma\xc5\xbe Gantar\n_START_SECTION_\n\xc5\xbdivljenjepis\n_START_PARAGRAPH_\nToma\xc5\xbe Gantar je na Medicinski fakulteti v Ljubljani diplomiral leta 1987 in leta 1994 opravil specializacijo iz urologije. Ko zdravnik je delal v Splo\xc5\xa1ni bolni\xc5\xa1nici Izola. Leta 1995 je bil imenovan za sodnega izvedenca na podro\xc4\x8dju kirurgije. V \xc4\x8dasu svojega strokovnega delovanja se je udele\xc5\xbeeval \xc5\xa1tevilnih medicinskih seminarjev in simpozijev, tako doma kot v tujini. Od leta 2004 do 2006 je predaval predmet kirurgija na Visoki \xc5\xa1oli za zdravstvo Izola._NEWLINE_Od leta 1988 je bil zaposlen v Splo\xc5\xa1ni bolni\xc5\xa1nici Izola. Leta 1999 je postal vr\xc5\xa1ilec dol\xc5\xbenosti direktorja Splo\xc5\xa1ne bolni\xc5\xa1nice Izola. V \xc4\x8dasu delovanja v bolni\xc5\xa1nici je bil obto\xc5\xbeen napa\xc4\x8dnega prepisovanja zdravila eritropoetin, vendar ga je Okro\xc5\xbeno sodi\xc5\xa1\xc4\x8de v Kopru obto\xc5\xbebe oprostilo._NEWLINE_Od leta 2002 do 2004 je bil ob\xc4\x8dinski svetnik v Mestni ob\xc4\x8dini Koper. Leta 2006 je kot predsednik stranke Piran je na\xc5\xa1 (po vzoru koprske stranke Borisa Popovi\xc4\x8da) zmagal na lokalnih volitvah in dobil \xc5\xa1tiriletni mandat za funkcijo \xc5\xbeupana Pirana. Poleg dela \xc5\xbeupana je nadaljeval tudi z delom zdravnika specialista._NEWLINE_Na pred\xc4\x8dasnih volitvah leta 2011 je kandidiral na listi Desusa, vendar ni pri\xc5\xa1el v parlament.'